eo eo eo eo fi eo eo eo eo eo eo eo eo eo eo eo eo eo eo en fr eo fr eo fr fr fr fr fr eo eo eo eo eo eo eo eo de eo cs fr fr fr fr cs fr fr fr cs fr fr fr fr de fr fr fr fr fr fr fr en fr fr eo eo eo eo eo eo es eo hbs_lat eo eo eo eo eo eo eo eo eo eo eo eo eo eo eo eo eo eo hbs_lat eo eo pt eo eo eo eo eo eo eo eo eo eo eo eo lt eo lt hbs_lat eo eo eo eo eo fr eo eo it eo eo eo eo eo ru eo eo eo eo es eo hbs_lat it eo eo es sw eo hbs_lat eo fr fr fr fr fr fr fr fr fr fr de fr fr fr fr de fr fr fr fr fr fr fr de fr fr fr eo nb it fr es es es en de es pt en en eo en fr id pt eo en eo fr eo eo fr en ceb eo eo eo eo eo eu en eo eo eo fr hbs_lat eo ar eo en eo eo en eo eo eo eo eo fr fr
Gejaj rakontoj en Esperanto.: La samseksemuloj kaj la disfalo de la Romia Imperio, aŭ la deliroj de gaŭla monaĥo de la Va jarcento, far Jean-Claude Vilbert.
Tiu blogo temas pri gejaĵoj diversaj, t.e. literaturo, pentrarto, kinarto... Eblas legi tie ankaŭ informojn, kelkajn petolaĵojn kaj erotikaĵojn, sed vi spektos tie nek pornajn bildojn, nek pornajn videojn. Ne hezitu komenti kaj sendi mesaĝojn kaj kontribuaĵojn al : jerotanguy(ĉe)yahoo.fr
La homara historio estas bedaŭrinde dissemita de diversaj katastrofoj : malvenkoj kaj invadoj, malsategoj kaj epidemioj, diverskaŭzaj amasbuĉadoj. Tiam la kutima reago estas trovi kulpulojn en rasaj, ideologiaj aŭ alispecaj minoritatoj. Tion la judoj ofte kaj kruele spertis. Tiel, en la XIVa jarcento, oni akuzis ilin esti je la origino de la terura nigra pesto, kiu ruinigis Eŭropon. Ĉar kulpigitaj pri venenado de fontoj, ilin oni ofte masakris. Je ĉiuj publikaj grandaj katastrofoj, ve al kiu malsimilas, ĉar tiu ĉi rolos kiel propeka kapro.
Unu el la plej gravaj katastrofoj trafis Okcidenton ekde la komenco de la Va jarcento de nia erao : la invada elĵetado de la barbaroj. Incendiitaj urboj, ruinigitaj kamparoj, mortigitaj aŭ sklavigitaj loĝantaroj, jen kio priskribis la tiamuloj pri la alveno de la ĝermanaj hordoj. Meze de la Va jarcento, gaŭla monaĥo, Salviano, verkis libron, La Dia regado, kie li proponis religian signifon por la teruraj eventoj. Li ĵus fuĝis pro la invado el la urbo Treviro por ekloĝi en Marsejlo. Ĉar etmensa kaj fanatika li estis, ni ne serĉu en lia libro la profundajn pensojn, kiun la katastrofo inspiris al Sankta Aŭgusteno. Liaj klarigoj estis ja simplaj : Dio ebligis tiujn terurajn eventojn por puni la tiamajn homojn pro iliaj pekoj, precipe pro iliaj seksaj pekoj, kiuj obsedis tiun grandan puritanon. Li priskribis nur banalaĵojn : la homoj vivis konkube, subtenis amorantinojn, frekventis prostituinojn, adultis. Fakte, la tiama romia socio ne estis aparte diboĉa : seksumado estis certe malpli libera ol dum la antaŭaj jarcentoj. Sed nia Salviano taksis la relativan liberecon de la tiama moro inda je ĉiuj punegoj, kaj al li ne gravis, ke tiu invado mortigis la plej senkulpajn, ekzemple la infanojn. Ĉar laŭ li, ĉiuj estis kolektive kulpaj pri la pluigo de tiuj kondutoj, kiuj, laŭ nia propra vidpunkto, estas en ĉiuj tempoj relative malgravaj.
Nia Salviano tamen konsentis, ke tio koncernis nur malmultajn homojn. Do, kial puni tutan urbegon ? Ĉar fakte, tiuj prostituitoj havis multnombrajn klientojn kaj profitis plenan toleron. La marsejla monaĥo ja sciis, ke samseksemo ne konfuziĝas kun transseksismo, kaj tial, tiu toleremo, kiun ĝi profitis en Afriko, donis multajn aliajn okazojn malpli videblajn manifestiĝi.
Li rememorigis pri la kutimo, en la romia armeo de la malnovaj tempoj tiom fama pro ties braveco, de atribuado de junaj ŝildistoj por la nura plezuro de la elstare kuraĝaj soldatoj. Tio estas valora atesto pri la vireca kaj militista karaktero de samseksemo en kelkaj socioj, kiel Romo, sed ankaŭ Sparto aŭ la malnova Japanio. Ni krome vidas, dank’al al tiuj atakparoloj, ke post unu jarcento da kristana Imperio, la efektiva tolero rilate samseksemon en la romia Imperio daŭre ekzistis en Afriko.
La sinteno de Salviano estas triste tipa de bedaŭrinde tro ofta konduto, kiu estas proponi al publika punpostulo senkulpajn nekonformistojn stulte nomitaj estiel kaŭzo de katastrofo : ĉi-kaze la samseksemulojn, kiun oni rigardis kiel kaŭzon de la dia kolero, kiu forlasis Afrikon al la vandaloj, kvazaŭ nova Sodomo destinita al ĉiela fajro. Kaj kian strangan kristanismon predikis tiu homo, kies puritanismo postulis la murdadon kaj senposedigon de senkulpaj viroj, virinoj kaj infanoj, tiu monaĥo, kiu konsideris kiel dian instrumenton la farintojn de tiuj hororoj !
Tia deliro, bedaŭrinde, ne estas tipa de la tempo de Salviano. Multnombraj voĉoj aŭdiĝis, post la franca malvenko de 1940, por aserti ke nia lando repagis sian frivolencon kaj seksan diboĉon ; jen la fondo de multaj diskursoj de Petain kaj de la Viŝistanoj. Multaj episkopoj predikis tiudirekten kaj vidis saviĝon ne en rezistado, sed ja en morala ordo. Suspektinda subkomprenaĵo implicis tiujn eldirojn : la naziojn ili vidis virtajn kaj laŭdindajn. Se Francio estis punita pro siaj pekoj, tio estis ĉar la hitlera Germanio estis rekompencita pro sia morala rekteco, kiu ekzemple igis ĝin sendi la samseksemulojn kune kun judoj en ekstermokampojn. Por tiuj (nekonsciaj) adeptoj de Salviano, tiuj murdaj abomenaĵoj far la nazioj estis nenio kompare kun la peko kontraŭ prudeco, kiu estis ilia nura kaj etmensa idealo. Multfoje en la homa historio la samseksemuloj utilis estiel propeka kapro. Por citi alian ekzemplon, ĉu Gorkij ne deklaris, en Sovetunio, ke mortigante ilin ĉiujn, oni tiel definitive ekradikigus faŝismon kaj burĝan putraĵon ? Tiu verkisto tiel evidentigis konsternan konverĝon inter bolŝevismo kaj naziismo. Ni konstatu ke en ĉiuj tempoj kaj sub ĉiuj reĝimoj, la batalo por la rajtoj de la samseksema minoritato kaj tiu por libereco kaj homa digno estas la sama.
Jean-Claude Vilbert, revuo Arcadie n° 301, Januaro 1979.
Rusaj milicianoj kontraŭ Geja Fiereco.
Envoyer par e-mailBlogThis!Partager sur TwitterPartager sur FacebookPartager sur Pinterest
Article plus récent Article plus ancien Accueil
Inscription à : Publier les commentaires (Atom)
Solidareco kun ĉiuj viktimoj.
Aliĝu ! (sed ne aliiĝu :-))
nenia porna bildo tie ĉi !
Ĉu la enhavo plaĉas al vi ?
Nu, komentoj kaj membriĝo estus bonvenaj kaj... kuraĝigaj !
Arkivoj de la blogo
Jan kaj Wolfgang surtegmente !...
Hundido de l' semajno 6 - 2015.
Odo al Priapo, far Alexis Piron.
Masahista (la masaĝisto) filipina filmo kun Coco M...
Sportumu ! semajno 6 - 2015.
Fajron sentas mi interne, far Ulrich Matthias.
Kalsoneto de l' semajno 6 - 2015.
Mi ja vidas vin...
Knaboj en arbaro, pentraĵo de Robert Bliss.
Surlite, semajno 6 - 2015.
Mojose kune, semajno 6 - 2015.
Sidvangoj de l' semajno 6 - 2015.
El Satirikono de Petronio (el la latina Esperantig...
Tatuagem (Tatuaĵo), brazila filmo.
Hundido de l' semajno 7 - 2015.
Kisoj de l 'semajno 7 - 2015.
Kiaj la novaĵoj ?
Ne, ne !... sen kalsono...
Kalsoneto de l' semajno 7 - 2015.
Sportumu ! semajno 7 - 2015.
Ilustraĵoj de Sascha (Alexander) Schneider.
Tutmonda Gazetara Foto 2015 denuncas diskriminacio...
Sidvangoj de l 'semajno 7 - 2015.
Surlite, semajno 7 - 2015.
Hundido de l' semajno 8 - 2015.
La samseksemuloj kaj la disfalo de la Romia Imperi...
Kirill Fadeyev : Nudoj kun iridoj.
Mojose kune ! semajno 8 - 2015.
Kalsoneto de l' semajno 8 - 2015.
Feliĉan kapran jaron !
Surlite, semajno 8 - 2015.
Ĉu historio ripetiĝas ?
Filmeto : Ben Jacobsen.
Sportumu ! semajno 8 - 2015.
21a de februaro : tutmonda tago de la gepatra ling...
Ĉu samseksemo kontraŭnaturas ?
Hans Christiansen : portreto de junulo.
Hundido de l' semajno 9 - 2015.
Sidvangoj de l' semajno 9 - 2015.
Testo, San Francisko 1985.
Sportumu ! semajno 9 - 2015.
de Platono : la propono de Hefesto.
Christopher Furminger : portreta pentraĵo.
Kiso de l' semajno 9 - 2015.
Ĉu Google endanĝerigos esprimrajton ?
Surlite, semajno 9 - 2015.
Geja filmeto : Parka benko.
Kalsoneto de l' semajno 9 - 2015.
Animula vagula blandula (franclingve)
Blogo de Paulo Silas (esperante)
El la kalsono de Ganimedo (gejporna blogo en e-o)
Fikrakontoj (esperanta geja blogo)
Front Free Endpaper (angle)
GAVARO : Esperanta slango
Kukolo : interreta serĉilo en E-o
La kajeroj de Ana Arĉo (esperante)
La sekreta ĉambro de Giton (japane)
Le Monde Diplomatique en Eo
Ligo de Samseksemaj Geesperantistoj
Neniam milito inter ni
Sennacieca Asocio Tutmonda (SAT)
Vinilkosmo (muziko en Esperanto)
Гeй-эpoTиka B pиcyHkax и жиBoпиcи (rusa)
Дoбpo пoжaлoBaTb Ha lernu!
مرحبا بك في !lernu
Vizitintoj laŭflage ekde la 6a de decembro 2014 .
Ĉu vi deziras pli ?
Por viziti pli malnovajn artikolojn : alklaku ĉi-supre "Articles plus anciens".
Por viziti pli novajn artikolojn : alklaku ĉi-supre "Articles plus récents".
Kiu mi estas ?
Afficher mon profil complet
Thème Simple. Images de thèmes de luoman. Fourni par Blogger.